ZIGA วิ่ง 4% โบรกฯชี้กำไรปี 64 “นิวไฮ” แตะ 198 ลบ. ชูเป้า 6 บ.
ZIGA วิ่ง 4% โบรกฯชี้กำไรปี 64 “นิวไฮ” แตะ 198 ลบ. รับแรงขยายการผลิตเหล็กโครงสร้าง พร้อมเพิ่มสินค้าใหม่ “ท่อน้ำ” ตอบความต้องการกับกลุ่มลูกค้าท่อร้อยสายไฟแบรนด์ในเครืออย่าง “DAIWA” รวมไปถึงการเพิ่มช่องทางการจำหน่ายทั้งระบบออนไลน์ ชูเป้า 6 บ. 
ZIGA วิ่ง 4% โบรกฯชี้กำไรปี 64 “นิวไฮ” แตะ 198 ลบ. รับแรงขยายการผลิตเหล็กโครงสร้าง พร้อมเพิ่มสินค้าใหม่ “ท่อน้ำ” ตอบความต้องการกับกลุ่มลูกค้าท่อร้อยสายไฟแบรนด์ในเครืออย่าง “DAIWA” รวมไปถึงการเพิ่มช่องทางการจำหน่ายทั้งระบบออนไลน์ ชูเป้า 6 บ.
20 ม.ค. 2565

ผู้สื่อข่าวรายงานว่าวันนี้ (18 ม.ค. 2565) ราคาหุ้นบริษัท ซิก้า อินโนเวชั่น จำกัด (มหาชน) หรือ ZIGA ณ เวลา 10:30 น. อยู่ที่ระดับ 4.96 บาท เพิ่มขึ้น 0.20 บาท หรือ 4.20% โดยทำจุดสูงสุดที่ระดับ 5.05 บาท และทำจุดต่ำสุดที่ระดับ 4.84 บาท ด้วยมูลค่าการซื้อขาย 97.84 ล้านบาท

 
 
 
 
 
 
 
 
 
ด้านบริษัทหลักทรัพย์ กรุงศรี จำกัด (มหาชน) ระบุในบทวิเคราะห์วันนี้ (18 ม.ค. 2565) เกี่ยวกับบริษัท ซิก้า อินโนเวชั่น จำกัด (มหาชน) หรือ ZIGA โดยคาดการณ์กำไรในไตรมาส 4 ปี 2564 อยู่ที่ 42 ล้านบาท ซึ่งจะส่งผลให้กำไรทั้งปี 2564 ทำ ”นิวไฮ” อยู่ที่ 198 ล้านบาท เติบโต 68% เทียบกับปีก่อนหน้า โดยมีแรงหนุนจากการเพิ่มกำลังการผลิตสินค้าเหล็กโครงสร้าง จากเดิม 65,000 ตันเป็น 110,000 ตัน และการเพิ่มสินค้าใหม่อย่าง “ท่อน้ำ” ที่ตอบสนองความต้องการกับกลุ่มลูกค้าท่อร้อยสายไฟแบรนด์ในเครืออย่าง “DAIWA” รวมไปถึงการเพิ่มช่องทางการจำหน่ายทั้งระบบ ออนไลน์ หรือการทำระบบแฟรนไชส์ ZIGA FC
นอกจากนี้ยังรุกเข้าสู่ธุรกิจโครงสร้างเหล็กเรือนเพาะกัญชา กัญชง โดยมีรายได้เพิ่มขึ้นประมาณ 3 ล้านบาทต่อไร่ และยังเตรียมบุกเข้าสู่ธุรกิจ Cryptocurrency , NFT , Metaverse และอื่น ๆ โดยปัจจุบันตลาดนี้มีความสำคัญสูงมากซึ่งจะมีความชัดเจนของธุรกิจดังกล่าวในช่วงไตรมาส 1 ปี 2565
ทั้งนี้ คาดการณ์กำไรปี 2565 อยู่ที่ 230 ล้านบาท เติบโต 16% เมื่อเทียบกับงวดเดียวกันของปีก่อน ยังแนะนำ “ซื้อ” คงราคาเป้าหมาย 6.00 บาท